โดนแมวกัดเมื่อวาน แบบจมเขี้ยวเลยเพราะเป็นรูแต่ไม่ลึกมากเลยรีบไปล้างด้วยสบู่ แล้วล้างด้วยไฮโดรเจนเพอร์ออกไซด์แล้วก็แต้มด้วยเบตาดีน แผลบวมเล็กน้อย ไม่ค่อยปวด แต่แมวที่กัดฉีดยาแล้ว และลุงเจ้าของก็โดนกัดเหมือนกัน อยากทราบว่าถ้าไม่ไปฉีดยาจะเป็นอะไรไหมคะ หรือถ้าไปฉีดหลังจากโดนกัด1-2วันจะได้ไหมคะ
สวัสดีค่ะ การโดนแมวกัด จนผิวหนังเป็นรู มีเลือดออก ก็จะเสี่ยงต่อการเกิดโรคพิษสุนัขบ้าได้ อย่างไรก็ตาม หากเป็นแมวเลี้ยง และสามารถเฝ้าติดตามอาการของแมวได้ ก็อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะนอกจากนี้ แผลที่โดนกัด ก็อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่กัด หากได้ล้างทำความสะอาดและใส่ยาฆ่าเชื้อ แล้ว หลังจากนี้ ก็ควรเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหาย แต่หากแผลเกิดการบวมแดง ปวด มีน้ำเหลืองหรือหนองซึม แสดงว่าแผลเกิดการอักเสบติดเชื้อเกิดขึ้น ซึ่งก็ควรไปพบแพทย์เพื่อรักษาและจ่ายยาปฏิชีนะให้ค่ะ